Yo‘l sohasini boshqarish tizimini yanada takomillashtirishga oid chora-tadbirlar to‘g‘risida

O‘zbekiston Respublikasi Prezidentining 2019-yil 9-dekabrdagi “O‘zbekiston Respublikasi yo‘l xo‘jaligi tizimini chuqur isloh qilish chora-tadbirlari to‘g‘risida”gi PF-5890-son Farmoniga muvofiq, shuningdek, respublika yo‘l sohasini boshqarish tizimini yanada takomillashtirish va uning investitsion jozibadorligini oshirish maqsadida:
 1. Quyidagilar:
 O‘zbekiston Respublikasi Transport vazirligi huzuridagi Avtomobil yo‘llari qo‘mitasining tashkiliy tuzilmasi 1-ilovaga muvofiq;
 O‘zbekiston Respublikasi Transport vazirligi huzuridagi Avtomobil yo‘llari qo‘mitasi markaziy apparatining tuzilmasi 2-ilovaga muvofiq;
 ustav fondidagi davlat ulushi “Yo‘lqurilish” AJga o‘tkaziladigan O‘zbekiston Respublikasi Transport vazirligi huzuridagi Avtomobil yo‘llari qo‘mitasi korxonalari ro‘yxati 3-ilovaga muvofiq;
 O‘zbekiston Respublikasi Transport vazirligi huzuridagi Avtomobil yo‘llari qo‘mitasi ixtiyoriga o‘tkaziladigan ilmiy-tadqiqot va ta’lim muassasalari ro‘yxati 4-ilovaga muvofiq tasdiqlansin.
 O‘zbekiston Respublikasi Transport vazirligi huzuridagi Avtomobil yo‘llari qo‘mitasi (keyingi o‘rinlarda — Qo‘mita) raisiga quyidagi huquqlar berilsin:
 Qo‘mita markaziy apparatining tuzilmasiga boshqaruv xodimlarining belgilangan cheklangan soni doirasida o‘zgartirishlar kiritish;
 avtomobil yo‘llarini ta’mirlash va ekspluatatsiya qilish bilan shug‘ullanuvchi mustaqil korxonalar va boshqa korxonalar, shu jumladan qo‘shma korxonalar tashkil etish, shuningdek, O‘zbekiston Respublikasi Vazirlar Mahkamasi bilan kelishilgan holda Qo‘mita tarkibidagi korxonalarni birlashtirish va tugatish.
 2. Belgilansinki:
 Qo‘mita raisining o‘rinbosarlari O‘zbekiston Respublikasi Vazirlar Mahkamasi tomonidan lavozimga tayinlanadi va lavozimidan ozod etiladi;
 Qo‘mita o‘z vakolatiga kiradigan masalalar yuzasidan normativ-huquqiy hujjatlar loyihalarini ishlab chiqish hamda O‘zbekiston Respublikasi Prezidenti Administratsiyasiga va Vazirlar Mahkamasiga belgilangan tartibda kiritish huquqiga ega;
 avtomobil yo‘llari va yo‘l xo‘jaligi masalalari bo‘yicha normativ-huquqiy hujjatlar loyihalari Qo‘mita bilan albatta kelishilishi lozim;
 Qo‘mitaning o‘z vakolatlari doirasida qabul qilgan qarorlari davlat va xo‘jalik boshqaruvi organlari, mahalliy davlat hokimiyati organlari, shuningdek, xo‘jalik yurituvchi subyektlar va fuqarolar tomonidan bajarilishi majburiy hisoblanadi;
 tuman yo‘l-ekspluatatsiya korxonalari, yo‘llardan muntazam foydalanish korxonalari, “O‘zyo‘lko‘kalamzorlashtirish” UKning hududiy bo‘linmalari, ko‘priklardan foydalanish korxonalari va Qo‘mitaning boshqa yo‘l-ekspluatatsiya korxonalarini saqlab turish, shu jumladan ularning xodimlari mehnatiga haq to‘lash va ularga rag‘batlantiruvchi qo‘shimcha haq hamda ustamalar to‘lash ushbu korxonalar tomonidan bajariladigan ish hajmlari mablag‘lari va qonun hujjatlarida taqiqlanmagan boshqa manbalar hisobidan amalga oshiriladi. 
 Qo‘mita tomonidan jalb qilinadigan xalqaro konsultantning mehnatiga haq to‘lash O‘zbekiston Respublikasi Transport vazirligi huzuridagi Avtomobil yo‘llari qo‘mitasini rivojlantirish va faoliyatini qo‘llab-quvvatlash jamg‘armasi (keyingi o‘rinlarda — Jamg‘arma) hisobidan amalga oshiriladi;
 3. Shunday tartib o‘rnatilsinki, unga muvofiq 2020-yil 1-yanvardan boshlab:
 respublika hududida (Davlat chegarasi orqali o‘tkazish punktlari bundan mustasno) avtotransport vositalarining ruxsat etilgan vazn va gabarit parametrlarini nazorat qilish, shuningdek, avtomobil yo‘llari bo‘ylab og‘ir vaznli va/yoki yirik gabaritli avtotransport vositalarining harakatlanishi uchun yig‘imlar undirish va ruxsatnomalar berish Qo‘mita tomonidan amalga oshiriladi; 
 umumiy foydalanishdagi avtomobil yo‘llarida yo‘l harakatini tartibga solishning texnik vositalari va ularning konstruksiyalari, shu jumladan foto- va videoqayd etish texnik vositalari Qo‘mita bilan kelishilgan holda o‘rnatiladi;
 avtomobil yo‘llarining qatnov qismlariga uzunasiga joylashgan muhandislik kommunikatsiyalarining yangi tarmoqlarini loyihalashtirish va yotqizish taqiqlanadi, ularning avtomobil yo‘llari bilan ko‘ndalang kesishishi bundan mustasno.
 31. Belgilansinki: 
 a) O‘zbekiston Respublikasining Davlat chegarasi orqali o‘tkazish punktlarida chet davlatlar avtotransport vositalarining, shu jumladan respublikaga kirib kelayotgan og‘ir vaznli va/yoki yirik gabaritli transport vositalarining O‘zbekiston Respublikasi hududiga kirishi va uning hududi orqali tranzit o‘tishi uchun yig‘imlar va to‘lovlar amalga oshirilishi, shuningdek, tashuvchilar tomonidan transport vositalarining ruxsat etilgan vazn va gabarit parametrlariga rioya etilishi ustidan nazorat bojxona organlari tomonidan amalga oshiriladi; 
 b) 2021-yil 1-dekabrdan boshlab O‘zbekiston Respublikasi hududiga chet davlatlar avtotransport vositalarining kirganligi va uning hududi orqali tranzit o‘tishi uchun yig‘im summasi quyidagi tartibda taqsimlanadi: 
 70 foizi — O‘zbekiston Respublikasi davlat budjetiga; 
 20 foizi — O‘zbekiston Respublikasi Transport vazirligi huzuridagi Avtomobil yo‘llari qo‘mitasi faoliyatini rivojlantirish va qo‘llab-quvvatlash jamg‘armasiga; 
 10 foizi — Davlat chegarasi orqali avtomobil o‘tkazish punktlarida avtotransport vositalarining vazn va gabarit parametrlarini qayd etuvchi (har bir o‘qqa tushadigan og‘irlikni aniqlash imkoniyatiga ega) maxsus avtomatlashtirilgan o‘lchash vositalari bilan jihozlangan zamonaviy nazoratni tashkil etish hamda ushbu bojxona postlari hududidagi ichki avtomobil yo‘llarini tegishli holatda saqlash uchun maqsadli yo‘naltirilgan holda bojxona organlarining budjetdan tashqari jamg‘armasiga.
 4. O‘zbekiston Respublikasi Vazirlar Mahkamasi 2019-yil 31-dekabrga qadar quyidagilarni tasdiqlashni nazarda tutuvchi hukumat qarorini qabul qilsin:
 Qo‘mita tomonidan avtomobil yo‘llarida avtotransport vositalarining vazn va hajm parametrlariga rioya etilishini nazorat qilish tartibi;
 xorijiy yuk avtotransport vositalarining respublika avtomobil yo‘llari bo‘ylab o‘tishi kilometrini yoki vaqtini hisob-kitob qilish va buning uchun haq undirish tartibi;
 o‘lchov vositalarini jihozlash bo‘yicha ishlarni 2021-yil oxirigacha yakunlashni nazarda tutgan holda avtomatlashtirilgan o‘lchash vositalari bilan jihozlangan avtotransport vositalarining vazn va hajm parametrlariga rioya etilishini nazorat qilish bo‘yicha turg‘un va ko‘chma postlar tashkil etish dasturlari.
 5. Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari O‘zbekiston Respublikasi Yer resurslari, geodeziya, kartografiya va davlat kadastri davlat qo‘mitasi bilan birgalikda umumiy foydalanishdagi avtomobil yo‘llarining ajratilgan mintaqalaridagi yer uchastkalari Qo‘mitaga bosqichma-bosqich biriktirilishini ta’minlasin.
 6. Transport vazirligi, Moliya vazirligi, Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklarining quyidagi tartibni o‘rnatish to‘g‘risidagi taklifiga rozilik berilsin, unga muvofiq:
 umumiy foydalanishdagi avtomobil yo‘llarining ajratilgan mintaqalarida joylashgan yer uchastkalarida va inshootlarida tashqi reklama obyektlari (konstruksiyalari) Qo‘mita ruxsati asosida quriladi;
 umumiy foydalanishdagi avtomobil yo‘llarining yo‘l bo‘yi mintaqasidagi yer uchastkalarida ishlab chiqarish, xizmat ko‘rsatish, savdo, servis obyektlari, shuningdek, tadbirkorlik faoliyati uchun boshqa obyektlar Qo‘mita bilan kelishuv bo‘yicha joylashtiriladi va quriladi;
 umumiy foydalanishdagi avtomobil yo‘llarining ajratilgan mintaqalarida joylashgan yer uchastkalarida va inshootlarida tashqi reklama obyektlari (konstruksiyalari) qurish uchun elektron auksionlar yakunlari bo‘yicha huquq taqdim etishdan tushadigan mablag‘lar, shuningdek, tashqi reklamaning o‘rnatilgan obyektlari (konstruksiyalari) uchun oylik to‘lovlar 60 foiz miqdorida Qoraqalpog‘iston Respublikasi Moliya vazirligi, viloyatlar va Toshkent shahar hokimliklari bosh moliya boshqarmalari huzuridagi hududiy maqsadli jamg‘armalarga, 40 foiz miqdorida Jamg‘armaga yo‘naltiriladi;
 umumiy foydalanishdagi avtomobil yo‘llarining yo‘l bo‘yi mintaqasida joylashgan yer uchastkalarida ishlab chiqarish, xizmatlar ko‘rsatish, savdo, servis obyektlari, shuningdek, tadbirkorlik faoliyatining boshqa obyektlarini joylashtirish va qurish uchun mazkur yer uchastkalaridan foydalanish huquqini realizatsiya qilishdan tushadigan mablag‘larning 60 foizi Qoraqalpog‘iston Respublikasi Moliya vazirligi, viloyatlar va Toshkent shahar hokimliklari bosh moliya boshqarmalari huzuridagi hududiy maqsadli jamg‘armalarga, 40 foizi Jamg‘armaga yo‘naltiriladi; 
 umumiy foydalanishdagi avtomobil yo‘llarining ajratilgan mintaqalarida joylashgan yer uchastkalarida va inshootlarida tashqi reklamani joylashtirish huquqi uchun yig‘imlardan tushadigan mablag‘lar Jamg‘armaga yo‘naltiriladi.
 7. Belgilansinki, Qo‘mita O‘zbekiston Respublikasi Moliya vazirligi bilan kelishilgan holda moliyalashtirishning belgilangan limitlari doirasida avtomobil yo‘llarini qurish, rekonstruksiya qilish va kapital ta’mirlash obyektlarining tasdiqlangan manzilli ro‘yxatlariga o‘zgartirish va qo‘shimchalar kiritish huquqiga ega.
 8. O‘zbekiston Respublikasi Transport vazirligi Iqtisodiyot va sanoat vazirligi, Qurilish vazirligi, Moliya vazirligi, Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari bilan birgalikda 2020-yil 1-yanvarga qadar yo‘l bo‘yi servisi obyektlarini joylashtirish va ekspluatatsiya qilish tartibini ishlab chiqsin hamda tasdiqlasin.
 9. 2020-2021-yillarda davlat-xususiy sheriklik shartlari asosida pulli avtomobil yo‘llarini barpo etish loyihalarini amalga oshirish bo‘yicha “Yo‘l xaritasi” 5-ilovaga muvofiq tasdiqlansin, O‘zbekiston Respublikasi transport vazirining va moliya vazirining birinchi o‘rinbosarlariga ularni amalga oshirish yuzasidan shaxsiy javobgarlik yuklansin.
 10. Belgilab qo‘yilsinki:
 “Yo‘lqurilish” AJ ustav kapitali 2019-yil 1-iyuldagi aktivlarni hisobga olish holati bo‘yicha Qo‘mita tarkibidan chiqariladigan korxonalar ustav jamg‘armalaridagi davlat ulushlarini nominal qiymati bo‘yicha 2020-yil 1-dekabrga qadar o‘tkazish hisobiga shakllantiriladi;
 “Yo‘lqurilish” AJ aksiyalarining davlat paketi O‘zbekiston Respublikasi Davlat aktivlarini boshqarish agentligi tomonidan boshqariladi.
 11. O‘zbekiston Respublikasi Transport vazirligi Davlat aktivlarini boshqarish agentligi bilan birgalikda quyidagi yo‘nalishlarda “Yo‘lqurilish” AJ faoliyatini samarali tashkil etish bo‘yicha chora-tadbirlar amalga oshirilishini ta’minlasin:
 xalqaro standartlar asosida innovatsion texnologiyalarni joriy etgan holda avtomobil yo‘llarini qurish, rekonstruksiya qilish va kapital ta’mirlash;
 zamonaviy avtoyo‘l konstruksiyalari va uskunalarini, shuningdek, yuqori sifatli yo‘l-qurilish materiallarini ishlab chiqarish;
 avtomobil yo‘llarini qurish, rekonstruksiya qilish va kapital ta’mirlashda mexanizatsiyalashgan ishlarni bajarish;
 avtomobil yo‘llari bo‘ylab servis xizmatlari va infratuzilmalarini rivojlantirish;
 jamiyat tarkibiga kiradigan yo‘l-qurilish va boshqa korxonalarni bosqichma-bosqich xususiylashtirish choralarini amalga oshirish.
 12. “Yo‘lqurilish” AJ:
 emissiya qimmatli qog‘ozlari chiqarishni davlat tomonidan ro‘yxatga olish va qimmatli qog‘ozlar chiqarish to‘g‘risidagi hujjatlarni ko‘rib chiqish uchun yig‘imlar;
 qayta tashkil etilayotgan korxonalarning o‘tkazib berilayotgan avtotransport vositalarini qayta ro‘yxatga olishda avtotransport yig‘imlarini to‘lashdan ozod etilsin.
 13. “O‘zavtosanoat” AJ 2020-yil 1-martga qadar yetakchi xorijiy kompaniyalar bilan birgalikda arzon narxlarda, ichki bozor ehtiyojlarini qondirish uchun yetarli hajmda yuqori sifatli samosvallar ishlab chiqarish tashkil etilishini ta’minlasin.
 14. O‘zbekiston Respublikasi Uy-joy kommunal xizmat ko‘rsatish vazirligi Transport vazirligi va Moliya vazirligi bilan birgalikda ikki oy muddatda respublika shaharlari va tumanlari obodonlashtirish boshqarmalarining yo‘l-ko‘prik xo‘jaligini ekspluatatsiya qilish bo‘linmalari faoliyatini takomillashtirish, shu jumladan ularning moddiy-texnik bazasini mustahkamlash va avtomobil yo‘llarini ekspluatatsiya qilishda Qo‘mita bo‘linmalari bilan hamkorlik qilishining samarali mexanizmlarini belgilash bo‘yicha chora-tadbirlarni nazarda tutuvchi hukumat qarori loyihasini kiritsin.
 15. O‘zbekiston Respublikasi Qurilish vazirligi Transport vazirligi bilan birgalikda ilg‘or xorijiy tajriba asosida, mamlakatimizning iqlim xususiyatlarini va harakatlanish intensivligini hisobga olgan holda avtomobil yo‘llari va yo‘l infratuzilmasini qurish sohasidagi amaldagi normativ hujjatlarni qayta ko‘rib chiqish bo‘yicha ishlarni faollashtirsin.
 16. O‘zbekiston Respublikasi Prezidentining 2018-yil 29-iyundagi “O‘zbekiston Respublikasining tashqi iqtisodiy faoliyatini yanada tartibga solish hamda bojxona-tarif jihatdan tartibga solish tizimini takomillashtirish chora-tadbirlari to‘g‘risida”gi PQ-3818-son qaroriga 6-ilovaga muvofiq o‘zgartirish va qo‘shimchalar kiritilsin.
 17. O‘zbekiston Respublikasi Transport vazirligi:
 bir oy muddatda O‘zbekiston Respublikasi Transport vazirligi huzuridagi Avtomobil yo‘llari qo‘mitasi to‘g‘risidagi nizomni tasdiqlash haqidagi hukumat qarori loyihasini Vazirlar Mahkamasiga tasdiqlash uchun kiritsin;
 bir oy muddatda avtomobil-yo‘l sohasida kadrlar tayyorlash tizimini avtomobil yo‘llari qurishning xalqaro standartlariga muvofiq tubdan takomillashtirish bo‘yicha O‘zbekiston Respublikasi Prezidenti qarori loyihasini kiritsin;
 bir oy muddatda O‘zbekiston Respublikasi Transport vazirligi huzuridagi Yo‘l-qurilish ishlari sifatini nazorat qilish inspeksiyasi faoliyati samaradorligini oshirish yuzasidan Vazirlar Mahkamasiga takliflar kiritsin;
 2020-yil 1-yanvarga qadar manfaatdor idoralar bilan birgalikda avtomobil yo‘llari bo‘yicha yetakchi xalqaro tashkilotlarga (Xalqaro yo‘llar federatsiyasi, Xalqaro yo‘l uyushmasi va boshqalarga) a’zo bo‘lishning, shuningdek, avtomobil yo‘llari sohasidagi xalqaro shartnomalarga (Xalqaro avtomagistrallar to‘g‘risidagi Yevropa bitimiga (Jeneva shahri, 1975-yil 15-noyabr) va boshqalarga) qo‘shilishning amaldagi ahamiyati to‘g‘risida O‘zbekiston Respublikasi Vazirlar Mahkamasiga takliflar kiritsin;
 2020-yil 1-fevralga qadar O‘zbekiston Respublikasi Ichki ishlar vazirligi bilan birgalikda respublikaning avtomobil yo‘llarida yuk avtotransport vositalarining ayrim toifalari harakatlanishi tartibini ishlab chiqsin va tasdiqlasin, yilning harorat yuqori bo‘lgan vaqtlarida ularning harakatlanishiga mavsumiy cheklovlar joriy etilishini nazarda tutsin;
 ikki oy muddatda manfaatdor vazirlik va idoralar bilan birgalikda qonun hujjatlariga ushbu qarordan kelib chiqadigan o‘zgartirish va qo‘shimchalar to‘g‘risida O‘zbekiston Respublikasi Vazirlar Mahkamasiga takliflar kiritsin.
 18. Mazkur qarorning ijrosini nazorat qilish O‘zbekiston Respublikasi Bosh vazirining o‘rinbosari A.J. Ramatov va O‘zbekiston Respublikasi Prezidentining maslahatchisi R.A. Gulyamov zimmasiga yuklansin.
 1. “Mintaqaviy yo‘llarni ta’mirlashga ixtisoslashtirilgan korxonalar” UK
 2. “Gazli yo‘l qurish-ta’mirlash korxonasi” UK
 3. “Jizzax yo‘l qurish-ta’mirlash korxonasi” UK
 4. “Kattaqo‘rg‘on yo‘l qurish-ta’mirlash korxonasi” UK
 5. “Qashqadaryo yo‘l qurish-ta’mirlash korxonasi” UK
 6. “Kitob yo‘l qurish-ta’mirlash korxonasi” UK
 7. “Qo‘qon yo‘l qurish-ta’mirlash korxonasi” UK
 8. “Namangan yo‘l qurish-ta’mirlash korxonasi” UK
 9. “Surxondaryo yo‘l qurish-ta’mirlash korxonasi” UK
 10. “Sirdaryo yo‘l qurish-ta’mirlash korxonasi” UK
 11. “Farg‘ona yo‘l qurish-ta’mirlash korxonasi” UK
 12. “Chirchiq yo‘l qurish-ta’mirlash korxonasi” UK
 13. “Yangiyeryo‘lindustriya” UK
 14. “Chinozyo‘lindustriya” UK
 15. “Nazarbekavtoyo‘l” UK
 16. “Xorazmyo‘lqurilish” UK
 17. “Yangiyo‘lqurilish” UK
 18. “Avtoyo‘lta’minot” UK
 19. “Avtoyo‘lmexanizatsiya” UK
 20. “Toshkent ixtisoslashtirilgan burg‘ulash-portlatish boshqarmasi” UK
 21. “Angren ixtisoslashtirilgan burg‘ulash-portlatish boshqarmasi” UK
 22. “Karatau ixtisoslashtirilgan burg‘ulash-portlatish boshqarmasi” UK
 23. “Maxsusyo‘lqurilish” DUK
 24. “Avtomagistral” ixtisoslashgan avtomobil yo‘llari qurish-ta’mirlash birlashmasi” UKning Ko‘prik qurish uchastkasi
 25. “Transyo‘lqurilish Maxsus pudrat” MChJ
 26. “Transyo‘lqurilish Surxon magistral” MChJ
 27. “Transyo‘lqurilish Qarshi” MChJ
 28. “Transyo‘lqurilish Magistral” MChJ
 1-ilovaning rus tilidagi matnida:
 a) “8479 10 000 0” tovar pozitsiyasi quyidagi tahrirda bayon etilsin:
 b) “8702 40” tovar pozitsiyasi quyidagi tahrirda bayon etilsin:
 v) “8703 80” tovar pozitsiyasi quyidagi tahrirda bayon etilsin:
 g) quyidagi mazmundagi “8704 90 000” tovar pozitsiyasi bilan to‘ldirilsin:
 d) “8711” tovar pozitsiyasi quyidagi tahrirda bayon etilsin:
 e) quyidagi mazmundagi “8711 60” tovar pozitsiyasi bilan to‘ldirilsin: